JUMAL KÕNELEB
Tere!
Täna tahame julgustada.
Tahame julgustada iseennast ja kõiki haarama Jumala Sõnast uuel viisil.
Jumala Sõna ei ole lihtsalt üks sõnum teiste hulgas.
Jumala Sõna on vägev.
See on nii vägev, et peame sellest põhjalikult rääkima.
See sõnum on muutnud me elu. - Aamen.
See on muutnud radikaalselt kõiki me eluvaldkondi.
Millega me täidame oma "südamekotti"?
- Sa võrdled me südant kotiga, mis sul kaasa on?
Mul on see südamekott. Mida ma selle sisse panen?
Ma täidan selle Jumala Sõnaga.
Milliste sõnadega ma täidan oma südame?
Matteuse 4:4 on Jeesuse sõnad,
millega Ta vastas hingevaenlasele, kui see Teda kiusas.
Kui raskused, katsumused, masendus ja haigused meid kimbutavad,
siis mida me vastame ja ütleme?
Jeesus ütles: "Kirjutatud on." - Kirjutatud on.
Kirjutatud on: Inimene ei ela üksnes leivast,
vaid igast sõnast, mis lähtub Jumala suust.”
Jumala Sõna toob kaasa elu.
Mu elu ja sisemine elu pole võimalikud ilma Jumala Sõnata.
Mu vaim vajab toitu, mu hing januneb Jumala Sõna järele.
Mu hing kärbub, kui see ei saa Jumala Sõna.
Meie hing elab Jumala Sõnast.
Igast sõnast, mis lähtub Jumala suust.
See pole lihtsalt tarkus, huvitavad jutustused,
head nõuanded või ajalooliselt huvitav teos.
See on midagi palju enamat.
See on küll ka kõike seda, aga see on midagi palju enamat.
Johannes tõstab oma evangeeliumi alguses
selle tähtsuse esile.
Ta kirjutab Johannese 1:1 nii:
"Alguses oli Sõna ja Sõna oli Jumala juures
ja Sõna oli Jumal.
Seesama oli alguses Jumala juures.
Kõik on tekkinud tema läbi
ja ilma temata ei ole tekkinud midagi, mis tekkinud on.
Temas oli elu, ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Johannes kirjutab, et alguses oli Sõna.
Sõna oli Jumal, Sõna oli Jumala juures
ja Temas oli elu.
Selles Sõnas on elu.
Johannes võrdleb Sõna Kristusega.
Sama hästi võiks ta öelda, et alguses oli Kristus.
Kristus oli Jumala juures ja Kristus oli Jumal.
Ta ütleb, et kõik on sündinud Tema läbi
ja ilma Temata pole tekkinud midagi, mis on tekkinud.
See tähendab seda, et miski pole sündinud ilma Kristuseta,
aga ka seda, et miski pole tekkinud ilma Jumala Sõnata.
Kõik on loodud Sõna kaudu.
Jumala Sõna on seega võimsam kui miski muu.
See on ainus, mis võib midagi luua.
Ta kirjutab Sõnast ja Jeesusest nagu need oleks üks ja sama asi.
- Seda sellepärast, et nii ongi.
Temas oli elu.
Võin selle asemel öelda: "Sõnas oli elu."
"Kõik on sündinud Tema kaudu ehk kõik on sündinud Sõna kaudu.
Ilma Sõnata ei ole sündinud midagi, mis on sündinud.
Sõna oli inimeste valgus.
Ja valgus paistab pimeduses, ja pimedus ei ole seda omaks võtnud."
Salmis 14 on kirjutatud nii:
"Ja Sõna sai lihaks ja elas meie keskel,
ja me nägime tema kirkust (Jeesuse kirkust)
nagu Isast Ainusündinu kirkust."
See on nii võimas, et Jumala Sõna ja Jeesus on üks.
Kui ma tutvun sellega, kui loen ja õpin tundma Jumala Sõna,
siis ma õpin tundma Issandat.
Kui ma söön seda Sõna,
siis ma söön eluleiba, mis tuleb Temalt.
Me ei või eraldada Sõna ja Kristust. Me ei saa neid teineteisest lahutada.
Jumal ei ole mingi kogemus, vaid Ta on Sõna.
Kristus on Jumala Sõna.
Ühel päeval tuleb Ta tagasi ja Piiblis on sellest kirjutatud -
ma ei mäleta täpset kirjakohta, aga see räägib Tema riietusest,
millele on kirjutatud: "Jumala Sõna".
See on see, mida Ta toob ja Ta on ise Jumala Sõna.
Kui me loeme seda Sõna, kui me haarame sellest kinni,
kui haarame mõnest tõotusest kinni, siis haarame kinni Kristusest.
See on sama võimas,
sest Jeesus ja Jumala Sõna on sama asi.
Sellepärast me ei saa ka mõelda, et tunneme Jeesust, aga mitte Sõna.
See ei toimi sedasi. Kui tunned Sõna, tunned Kristust.
Ainult Sõna lugedes võid õppida Issandat õigesti tundma.
Tema ja Sõna on üks.
Õpetussõnades on 3. ja 4. peatükk väga võimsad,
sest need räägivad nii vägevalt Jumala Sõnast ja Jumala tarkusest.
Õpetussõnad 3:13 "Õnnis on inimene, kes leiab tarkuse."
Saalomon räägib siin Jumala Sõnast.
"...ja inimene, kes jõuab arusaamisele,
sest sellest on rohkem kasu kui hõbedast
ja rohkem tulu kui kullast.
See on kallim kui pärlid,
ja ükski asi, mida sa ihaldad, ei ole sellega võrreldav.
Selle paremal käel on pikk iga ja vasakul käel rikkus ning au.
Selle teed on armsad teed ja kõik selle rajad on rahu.
See on elupuuks neile, kes sellest kinni haaravad,"
Salm 18 ütleb, et Sõna on elupuu, kui me sellest kinni haarame.
Johannese sõnul oli Temas elu ehk Sõnas oli elu
ja Sõna oli inimestele valguseks.
Nõnda ütles juba Vanas Testamendis ka Saalomon,
et see on elupuu nende jaoks, kes sellest kinni haaravad.
"Õnnis, kes seda suudab hoida."
Jumala Sõna on täis elu ja täis jõudu.
Just seda, millest Jeesus räägib Matteuse 4:4:
"Inimene ei ela üksnes leivast,
vaid igast sõnast, mis lähtub Jumala suust.”
Jumalas on elu.
Jeesus jätkab Johannese 6:48:
"Mina olen eluleib." Siin Ta ütleb seda otse.
"Mina olen eluleib.
Teie esiisad sõid kõrbes mannat, ja surid.
See on leib, mis taevast alla tuleb.
Kui keegi sööb seda leiba, siis ta elab igavesti."
Jeesus mõtleb selle all oma Sõna, Ta mõtleb sellega Teda ennast.
Johannese 6:33: "Sest Jumala leib on see,
kes tuleb taevast alla ja annab maailmale elu.”
Jumala leib - toit, mis toidab, toidab meie sisemust ja südant.
Jumala leib.
Johannese 6:35: "Jeesus ütles neile: Mina olen eluleib.
Kes minu juurde tuleb, see ei nälgi iialgi."
Ta ei ole enam kunagi näljas.
Jumala leib kustutab sisemise nälja.
"...ja kes minusse usub, see ei janune enam iialgi."
See on sisemine, see on elav ja tõeline leib,
mis annab tõelist toitu mu sisemusse.
Johannese 6:68 on väga liigutav kirjakoht.
Kui Jeesus ütles, et tuleb süüa Tema liha
ja juua Tema verd,
siis paljud ärritusid selle peale, mõeldes, et see on hull jutt.
Siis Jeesus küsis jüngritelt, kas ka nemad soovivad lahkuda?
Peetrus vastas Johannese 6:68:
"Siimon Peetrus vastas talle:
Issand, kelle juurde me peaksime minema?
Sinul on igavese elu sõnad...""
Kui Peetrus oli olnud koos Jeesusega, siis Tema sõnadest oli saanud leib.
Neist oli saanud tema elu allikas, need olid muutnud Peetrust.
Need olid tekitanud temas sellise janu, et ta ei soovinud olla ilma nendeta.
Pean tunnistama, et olen täielikus sõltuvuses Sõnast.
Ma võin elada mitmete asjadeta, aga mitte ilma Jumala Sõnata.
Ma ei saaks ilma selleta hakkama.
Ma loen igal hommikul Jumala Sõna ja iga päev see toidab mind.
See tõepoolest toidab mu vaimu.
Tunnen peaaegu igal päeval, kuidas Püha Vaim kõneleb minuga.
See toidab mind. See on Elu Leib.
Johannese 6:63:
"Vaim on see, kes elustab, lihast ei ole mingit kasu.
Sõnad, mis ma teile olen rääkinud, on vaim ja elu."
Kui haarame kinni Jumala Sõnast, haarame kinni Jeesusest.
Nagu ma alguses ütlesin, tahan meid innustada ja julgustada.
Kui siin maailmas on üldse midagi vägevat,
siis on selleks Jumala Sõna.
Kuidas see nii on?
Johannes ütleb, et alguses oli Sõna.
Ta mõtlebki seda sõna-sõnalt.
Ta mõtleb sellega, et alguses oli Jeesus,
aga ka seda, et Jumal lõi kogu maailma kõiksuse oma Sõnaga.
Esiteks on Jumala Sõna elu.
See on elav Sõna, mis toidab ja annab meile elu.
Teiseks on Jumala Sõna loov.
Seleta see lahti, direktor. Mida see siis tähendab?
On hea teada, et haarates kinni Jumala Sõnast,
haarame kinni millestki sellisest, mis on kõige vägevam asi maailmas.
Kui minna päris Piibli algusesse,
siis seal öeldakse, et alguses lõi Jumal taeva ja maa.
Aga selle peale ei öelda, et Ta hakkas savist voolima,
vaid kirjutatud on nii:
"Maa oli tühi ja paljas ja pimedus oli sügavuse peal
ja Jumala Vaim hõljus vete kohal.
Ja Jumal ütles: Saagu valgus!” Ja valgus sai."
Jumal ütles ja nõnda toimus.
Kindlasti ei tekkinud seal mingit kahtlushetke.
Kui Jumal ütles, siis nii ka sai. Saagu valgus!” ja valgus sai.
Jumal jätkas samamoodi.
"Ja Jumal ütles:
Saagu laotus vete vahele ja see lahutagu veed vetest!”
Nii ka juhtus.
Iga asi, mida Jumal lõi või loob, tekkis Tema Sõna kaudu.
Jumala Sõnas on loov vägi.
Piibel ütleb lausa, et Jumala Sõna hoiab kõike alal.
Öeldakse, et Jeesus hoiab kõike oma Sõna väel.
Jumala Sõna on loonud maailmakõiksuse
ja Jumala Sõna peab seda ülal.
Kui me sellest kinni haarame, haarame kinni millestki,
mis on kõige vägevam asi kogu maailmakõiksuses.
Jumala Sõna on loov veel tänagi.
Samal kombel nagu ennemuiste, on Jumala Sõna loov ka täna.
"Alguses oli Sõna
ja Sõna oli Jumala juures ja Sõna oli Jumal.
Kõik on tekkinud tema läbi
ja ilma temata ei ole tekkinud midagi, mis on tekkinud."
Jesaja 55:8: "Aga minu mõtted ei ole teie mõtted,
ja teie teed ei ole minu teed, ütleb Issand.
Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
Issand ei ütle, et meie mõtted ja teed on kehvad.
Ta lihtsalt ütleb, et Tema mõtted on kõrgemad.
Ta ütleb, et meie mõtted ja teed on väikesed.
Tema mõtted on suured ja kõrged. - Ja paremad. - Ja paremad.
"Sest otsekui vihm ja lumi tulevad taevast alla
ega lähe sinna tagasi, vaid kastavad maad
ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust."
Samamoodi nagu vihm sajab alla ja niisutab maapinda,
nii et see muutub heaks ja kohevaks ning sellest võib kasvada häid asju,
"...nõnda on ka minu sõnaga, mis lähtub mu suust:
see ei tule tagasi mu juurde tühjalt,
vaid teeb, mis on mu meele järgi."
See sõna teeb seda, mille jaoks see on läkitatud.
Seda, mille jaoks Jumal seda mõtles.
"See saadab korda selle, mille jaoks mina selle saatsin."
Jumala Sõna teeb seda, mida see ütleb.
Kui ma haaran sellest sõnast kinni,
kui ma võtan ja räägin selle välja, siis ma tean, et see on loov jõud.
See kannab vilja nagu seeme, millest võrsub liigikohane vili.
Samal kombel nagu Jumal lõi tollal, võin mina täna võtta Jumala Sõna
ja kuulutada seda oma elu üle.
Võin täita oma südamekoti Jumala loova hea sõnumiga.
See toob kaasa erinevat uut
ja paremat elu erinevates valdkondades.
See vaatenurk on radikaalne
ja muutis kogu mu suhtumise Piiblisse.
See ei olegi lihtsalt tarkus,
vaid Jumala elavakstegev loov Sõna,
mis võib muuta mu elu.
Kui mul on katsumusi abielus, rahaasjades või milles tahes,
kui ma tahan sellesse muutust või tahan muutuda inimesena,
kui soovin olla kannatlikum või soovin mida iganes muud,
siis ma võin selle jaoks ka praktikas midagi ära teha.
Kuid me eludes on sageli ka võimatuid olukordi.
Kui vajame üleloomulikku muutust, et meie mõtted võiksid muutuda
ja elu võiks päriselt muutuda, siis Jumala Sõna on vägev muutma.
Selles on sama loov jõud, mis selles on alati olnud.
Kui keegi soovib muutust oma ellu, siis tahan sind täna innustada -
haara sellest Sõnast kinni, sest selles Sõnas on muutev vägi.
Selles on hämmastav loov jõud.
Oleme oma elus näinud seda nii mitmes valdkonnas.
Eriti just tervise ja tervenemise valdkonnas,
aga ka majandusküsimustes ning inimsuhete osas.
Jumala Sõna on muutnud me elu nii, et see pole enam selline
nagu see oli enne seda, kui haarasime Sõnast kinni.
Õpetussõnad 4:10: "Kuula, mu poeg,
ja võta vastu mu sõnad, siis saab sulle palju eluaastaid!"
"Siis saab sulle palju eluaastaid." Jumala Sõna lisab eluaastaid.
"Ma õpetan sulle tarkuseteed, ma juhin sind õigeisse rööpaisse.
Kui sa seal käid, siis on su samm vaba."
Ka praegu, kui kuulen neid sõnu, võin talletada need oma südamesse.
Ah nii! Siin öeldakse, et mul saab olema palju eluaastaid.
See on tore kirjakoht 50-aastase jaoks.
"...ma juhin sind õigeisse rööpaisse.
Kui sa seal käid, siis on su samm vaba,
ja kui sa jooksed, siis sa ei komista."
Jumala Sõna juhatab mind.
"Haara kinni õpetusest, ära lase lahti (Jumala Sõnast),
hoia seda, sest see on su elu!"
"Aga õigete rada on otsekui valgusepaistus,
mis muutub üha selgemaks, kuni päev on saabunud."
Jumala Sõna on seeme.
Selle tõe kohta räägime järgmisel korral rohkem,
aga juba praegu tahan lõpetuseks öelda,
et on hea mõista, et Jumala Sõna on seeme.
Kui ma külvan seda oma südamesse, siis see kannab oma liigikohast vilja.
Jeesus räägib sellest tähendamissõnas külvajast,
mida vaatame järgmisel korral.
Peame mõistma, et võime päriselt muuta oma elu.
Ma võin külvata Sõna, ma võin uskuda sellesse
ja nendesse lubadustesse nagu Filiplastele 4:19 on öeldud:
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
See on kirjakoht, millest olen korduvalt kinni haaranud
ja näinud, et kui ma seda teen ning sellesse usun,
seda südamesse külvan ja sellesse usun,
siis see kannab selle Sõna kohast vilja.
Ma ei pea olema olukordade ori, ma ei pea jääma raskustesse
ja võimatutesse olukordadesse.
Ma ei pea jääma kinni ellu, millesse tahaksin muutust,
aga kus mitte kunagi midagi ei muutu.
Ma võin külvata oma südamesse Jumala Sõna
ja näha, et see loob ning toob enesega kaasa muutuse.
Sest see on elavakstegev Sõna
ja see on seeme, mis kannab vilja selle liigi järgi.
Olen kirjutanud Markuse 11. peatüki kõrvale märkme:
"Mida teeks Jumal, kui Tal oleks probleem?"
Mida Ta teeks, kui Tal oleks mõni probleem või puudus?
Ta räägiks. - Ta räägiks, Ta ütleks.
Ta ütleks ja räägiks.
Kuna Jumal ütles seda, kuna Jumal ütles need sõnad,
siis ma võin öelda neid samu sõnu.
Ma külvan neid ja see on loov ning muutev vägi mu elus.
Aamen.
Palvetame koos sinuga
Tänu Taevaisa, et oled saatnud ja andnud meile oma Sõna.
Tänu Jeesus, et Sa oled Eluleib. Sina oled Jumala Sõna.
Issand, ava me südamed oma Sõna mõistmiseks.
Tänu Issand, et me võime haarata kinni Su Sõnast.
Võime külvata seda oma sisemusse ja näha muutust.
Tänu Issand, et Sinu Sõnas on vägi.
Sinu Sõna on loov, väeline ja muutusi toov jõud.
Tänu Issand, et võime haarata Su Sõnast
täiesti uue innukusega.
Võime kindlalt teada, et Su Sõna muudab kõike.
Issand, me oleme nii tänulikud Su Sõna eest.
Issand, oleme nii tänulikud.
See Sõna on teerada, mida mööda me kõnnime.
Issand, need sõnad on nagu jäljed, mida mööda me astume -
nagu kivikesed teerajal, mida mööda me pidevalt läheme.
Issand, tänu, et Su Sõna on tõde.
See, mida Sa oled siin öelnud, see peab ka paika.
See on tõde. See on tõde minu elus.
See on tõde Issand, et Sa elad ja oled ülestõusnud.
See on tõde, et Sa oled koos minuga.
See on tõde, et ma pole enam üksinda.
See on tõde, et ma olen uus loodu,
vana on möödas ja uus on asemele tulnud.
Issand, see on tõde,
et mind on koos Sinuga asetatud valguse kuningriiki
pimeduse riigi võimu alt.
See on tõde, mida ma siit, Issand, Sinu kohta loen.
Sa oled armastus ja valgus,
Sa oled mu karjane ja oled koos minuga.
Sa juhatad mind õigele teele.
See on tõde. See on tõde minu elus.
Ma olen Sinu laps Issand ja võin õppida, mida see tähendab.
Võin õppida, kes Sa oled, mida Sa räägid ja ütled.
Issand, aitäh, et me kõigi südameis võib kerkida innustus ja janu;
igatsus saada teada, mis siin päriselt kirjas on.
Eriti seda, mis on kirjas Uues Testamendis ja kirjades.
Mida see raamat räägib minu elu kohta?
Ma tahan teada Issand, kes ma olen ja mis on mu väärtus?
Kui vaba ma olen ja mida kõike oled Sina minu eest teinud.
Issand, aitäh, et see Sõna muudab mu elu.
See muudab.
Aitäh Püha Vaim,
et sellest hetkest peale, kui loeme Su Sõna,
Sa kõnetad meid selle kaudu,
sest Issand Püha Vaim, Sina teed Sõna elavaks.
Aitäh, et Sa teed Sõna elavaks me kõikide jaoks nii,
et see tõesti võib toita ja saada elavaks tõelisuseks kõikidele.
Aamen.
Tahan tänada kõiki vaatajaid palveteemade ja tagasiside eest,
mida teilt oleme saanud. Tuhat tänu teile!
Kui soovid rohkem teada me töö kohta,
siis külasta me kodulehekülge: www.kristillinenkoulu.org
Sealt saab infot kooli, lasteaia ja huviringide töö kohta.
Meil on veel ruumi nii lasteaias kui koolis.
Võta meiega ühendust!
Sealt saab tellida koju ka me tasuta infolehte,
mis ilmub kaks korda aastas
ja sisaldab artikleid ning infot meie töö kohta.
Kodulehe kaudu võib tellida ka neid raamatuid.
Need raamatud aitavad leida lähedase suhte Jumalaga
ja mõista, et Ta on armastus,
Ta on Püha Vaimuna meiega koos
ja meie võime Temaga koos olla ning õppida kuulma Tema häält.
Nende raamatute kaudu võid õppida nägema ennast nii
nagu Jumal sind näeb
ja leida ka julgustust
ning usu, mis kannab läbi kõikide katsumuste.
Ole õnnistatud Jeesuse nimel!
Tahan julgustada sind täna võtma TV7 tööd isiklikult.
Peaksime olema uhked selle üle, et meil on oma kristlik telekanal.
See on meie oma.
See ei ole lihtsalt kellegi teenistus, vaid meie kõigi ühine teenimistöö.
Tahan julgustada sind osalema, võtma seda asja isiklikult
ja mõtlema, et see on ka sinu telekanal.
Võid osaleda toetades seda tööd ja olles nõnda konkreetselt osaline.
Võid seda teha kasvõi kohe.
Helistades numbrile 900 1777 annetad 7 eurot Eesti kanali heaks.
Võid kasutada ka kontonumbreid, mida näed peatselt ekraanil.
Tule osalema ja saa osanikuks!
Ole osaline evangeeliumi levitamises kogu maailma. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin